Google tõepoolest trügib peatumatult igasse eluvaldkonda. Mitte, et see halb oleks, aga .. lihtsalt. Samas, arvestades, mis seisus televisioon tänapäeval on (meelelahutusvajaduse saab ilusti YouTube’iga rahuldada) ning millised on tulevikuvaated, võib Google’i panust ja kaasalöömist lausa abistavaks käeks pidada.
Teisalt, kui te pakkusite, et Google’i ja televisiooni suhe saab olema suuresti reklaami müügil üles ehitatud, arvasite te õigesti. Nimelt leidsid helged pead firmas, et 4 miljardit TV-vaatajat on hea sihtgrupp, mille arvelt hakata tulevikus kena raha teenima.
Google TV eesmärk on seega muuta multimeedia nautimine vahetumaks ja isiklikumaks – tarbija ei pea otsima põnevaid saateid, vaid need tuuakse temani. Eesmärk on pakkuda huvitavamat programmi ja lisafunktsioone.
Androidil baseeruva Google TV sloganiks on “Televisioon kohtub internetiga. Internet kohtub televisiooniga.” Kasutajal on aga vaja endale hankida karbike, millele võimalik ühendada külge hiir ja klaviatuur. Mitmed partnerid, muuhulgas Sony, hakkavad aga pakkuma seadmeid, millele on Google TV juba sisseehitatud – positiivne.
Allikas: AppleInsider